Die drukname Tafelberg en Human & Rousseau het sedert die sestigerjare die meeste van Hennie Aucamp se werke gepubliseer. Hierdie belangrike skrywer en Hertzogpryswenner het bekendheid verwerf as kortverhaalskrywer, dramaturg en digter, en is ook al die vader van literêre kabaret in Suid-Afrika genoem. Hy was een van die eerste Afrikaanse skrywers wat openlik oor die gay-ervaring en -lewensruimte geskryf het.